Seilte med Kongen - er i havsnød i Atlanterhavet
Hun var i kontakt med Guttormsen i 16-tiden norsk tid. – De ligger og venter på bistand. Redningshelikopter skal nå være ca. to timer unna. De har det etter forholdene bra og opptrer rolig, sier Cathy Ryen til VG. Hun snakket med Guttorm Guttormsen på sattelitt-telefon i 16-tiden. – Det er dårlig vær i området. Men de har båten under kontroll, sier Ryen som kan bekrefte at det er et sjøvant mannskap ombord. Mannskapet skal være noe forslått etter kullseilibngen, og Guttormsen har pådratt seg ribbeinsbrudd. Men de fire mennene er ved godt mot, ifølge Ryen.Hennes samboer, Guttorm Guttormsen, er pensjonert politimann. Han er skipper på båten Kolibri som kullseilte i Atlanterhavet. I mesteparten av sin karriere har han vært med i kongens eskorte. Guttormsen er en erfaren seiler, og at han er fast medlem av Arendals Seilforening, ifølge NRK. Guttormsen seilte sammen med tre andre, blant annet en annen mann fra Arendal. Ingen av de fire skal være alvorlig skadet. Guttormsens kone Cathy Ryen rapporterer at båten nå ligger på rett kjøl. – Mer vet jeg ikke, men det er dårlig vær. Det er Guds lykke at det ser ut til å ha gått bra, sier hun til avisen Fædrelandsvennen.Leder i Arendals Seilforening, Håkon Unger Weierholt, bekreftet til NRK tidligere i dag at foreningen har to medlemmer som befinner seg i seilbåten. Den portugisiske redningstjenesten og SAR satte tidligere onsdag i gang en redningsaksjon for å lokalisere en norsk seilbåt som er i havsnød sørvest for øygruppen Azorene. Om bord i båten er det fire norske menn som var på tur over Atlanteren. Sammen var de på vei hjem til Norge etter en verden-rundt-seilas, som inkluderte Brasil og Karibien, med retning Irland etter Azorene. De var ventet hjem til Norge i juni. Etter hendelsen i dag kan det hende de vender hjem tidligere, ifølge Cathy Ryen. – De meldte at de hadde kullseilt, og at de hadde fått skader på en del av utstyret om bord. Det var ikke mulig for dem å seile videre. De er i kontakt med den portugisiske redningstjenesten, som er på vei for å bistå, sier vakthavende redningsleder Johan Mannsåker i HRS til VG.
Guttorm Guttormsen fra Arendal har assistert Kong Harald på seilas. Nå er den erfarne seileren i havsnød i Atlanterhavet. Men mannskapet på fire har det bra, og hjelp er på vei, sier Guttormsens samboer, Cathy Ryen til VG.